钦定古今图书集成/明伦汇编/氏族典/第545卷 > 《廖用贤尚友录》 > 戚无何
## 钦定古今图书集成/明伦汇编/氏族典/第545卷 > 《廖用贤尚友录》 > 戚无何

按《太湖县志》：“无何，方外士也。多仙术，通文学，百家之
书，无不览记。借寓五显庙，庙主拒之。无何夜伸一臂，
遂倾庙一角。主怒欲执之，无何笑曰：‘无碍’。”明日有代
葺者。次日县主果至，捐金修之。自是闻无何名，多与
游者，或邀之饮，一日可十数家，皆有无何在。尝游龙
潭，客思鱼作脍，无何拔一金，搔首投潭中，旋巨鱼跃
出，取烹而搔首在鱼腹后隐去，不识所在。